Mu mpasi zozo muntu wa yantika soka sadilwa nze yi mbele mu zengel'e mbizi wau vO mu nzala za moko e nlembo Iwala ye lunza. E mbele ya sadisa mu Iwaka mu vang'e tanzi mu zengela ntambu mia bakil'e mbizi muna mfuta ye kesela tungwa mu ntangu yiza tona VO mwini, kiozi ye mvula zi vananga muna nitu, mu tina yo ma swaminu a fwete vanga NZO. Ma lembe ma lembe ngangu za yiz' a tombokingi muna muntu ye yiza solola tiya mu nkola. Yi sia vo mu totakesa matadi mole muna ngolo, nsemo ye nkala-nkala za tiya zi vayikanga mo_ A visa vo mu nkala-nkale zozo vo va siwa mumfundi a ba vena tadi, e nkala-nkala ka yi timbuka ko, lama zi lama muna mumfundi y bosi mumfundi baka wu singa bak'e tiya. Dia ludi muna tezela; tiya twa vangama; mu ntete twa sadilwanga kaka mu gyotela mu katula kiozi. Ku nima muntu wa yenda wana fulu kia teta nzazi e futa kividi, a wana Vo nkayi wa mana vie ndambu. A mbonga ye yantika ku ndia, a mona nswaswani mu ndambu ya via ye yina ka ya via ko. E ndambu ya via ya kala nzenzo ye nsunga za nkaka za mbote. Tuka mu yin'e ntangu muntu wa mona mfunu a mpa wa tiya muna zingu kiau kia lumbu ka lumbu. Mvula ka mvula   muntu wa yend'a solodingi mambu ma mpa  ma lenda sasula salu mu tomesa zingu kiani. Katula mbele ye tanzi, muntu ka lekilang'e ntambumuntu wa vanga nsengo mu timina ma wulu ye yantika  vata mpatu mu lembi kwend'a vavingi bundu mu nzanza mia mwa nda, kondwa kwa vuvu kia kwenda yo wana mu nzaki. E mbizi mpe yi diambu di mosi; a yantika twele bulu muna fulu yin'a zingilanga mu kala ye vuvu kia dia yo muna ntangu ye lumbu a kala ye nzala. mpasi